# data[].attributes.body
BrickLink - program, v katerem lahko preizkušaš ideje in sestavljaš modele z virtualnimi kockami,

dobra lastnost: nikoli ti ne zmanjka kock,

slaba lastnost: dolgo sedenje za računalnikom,

podjetje se za kakšno dobro idejo lahko tudi odloči in razvije čisto pravi Lego set.

# data[].attributes.body
Na začetku so lego kocke izdelovali iz celuloznega acetata (CA). CA je termoplastika, kar pomeni, da se ob segrevanju zmehča in ob ohlajanju strdi. V lego kockah se je znašla, ker se lepo sveti, omogoča veliko barv in je lahko tudi prosojna, njeni minusi pa so, da barva s časom zbledi in se kocke rade deformirajo.

# data[].attributes.body
sestavljajo ogromne skulpture v lego parkih, na različnih prireditvah, v trgovinah,

če želiš tak poklic: študij 3-D oblikovanja, arhitekture, industrijskega oblikovanja,

najbolj so iskani profesionalni sestavljavci s certifikatom podjetja LEgo - teh je na svetu trenutno 15,

lego mojstri imajo tudi svoj mednarodni resničnosti šnov, v katerem ekipe tekmujejo v gradnji zapletenih projektov.

# data[].attributes.body
povsod po svetu odrasli navdušenci,

figurice pošiljajo tudi z vesoljskimi odpravami v vesolje.

# data[].attributes.body
prvi na Danskem v Billundu, odprt že od 1968,

danes ne le v Evropi, tudi drugje po svetu.

# data[].attributes.body
2014, vse figurice iz kock,

Lego Batman, Lego Ninjago, LEgo film 2

vsak film dobil tudi svojo serijo legic.

# data[].attributes.headline
Lego Technic, Architecture, City, Creator, Friends, Education

# data[].attributes.subject
Lego Technic, Architecture, City, Creator, Friends, Education

# data[].attributes.body
Technic:

že do 1977,

posveča se mehaniki, strojem in avtomobilom

Architecture:

znamenita arhitektura, npr. kip Svobode

City:

že do 1973, postavimo lahko celo mesto

Creator:

za odrasle navdušence, resnične replike

Friends:

posebej za deklice

Education:

uporaba v šoli

# data[].attributes.body
od 1999 inteligentni lego seti, ki jih je mogoče programirati in iz njih sestaviti različne robote,

zelo priljubljeno, številna tekmovanja po svetu: First Lego League, tudi v Sloveniji.

# data[].attributes.body
od 2001, sestavljivi, ljudem podobni kiber roboti,

2010 konec evforije, linijo ukinili.

# data[].attributes.body
Vsaka lego kocka se začne z drobnimi plastičnimi kroglicami, ki jih stroji za brizganje plastike najprej segrejejo na 232 stopinj Celzija, da nastane gosto tekoča plastično testo. To maso stroj vbrizga v modele, kjer se kocke ohladijo in strdijo v 15 sekundah. Vsaka od njih se mora prilegati vsem drugim, tako tistim prvim petdesetih let prejšnjega stoletja kot tem, ki jih bodo čez nekaj mesecev na krožnike, skozi dimnik in pod jelke stresali Miklavž, Božiček in dedek Mraz. Od modela lahko kocke odstopajo največ 10 do 20 milijoninka metra. To je zelo malo. Predstavljaj si, da kuhaš vodo za čaj. In zdaj si predstavljaj, da je voda že tako vroča da iz čajnika uhaja para, torej da se kadi. Si? No, ena kapljica v tej pari je 10 milijonink metra. Takšna natančnost omogoča, da se kocke trdno pritrdijo in enostavno razstavijo, tisočkrat spet in spet in spet. Izdelava je tako natančna, da na vsak milijon kock pride le 18 kock z napako, ki jih morajo zavreči.

# data[].attributes.body
so 2x višje, širše, daljše,

za otroke, mlajše od 4 let,

pomagajo jim razvijati fino motoriko.

# data[].attributes.body
... so na njihovi spletni strani.

# data[].attributes.body
preprostost in univerzalnost, možnost kombinacije,

edina omejitev je domišljija,

vedno nove dogodivščine oblikuje 120 razvijalcev v Billundu, manjše v Združenem kraljestvu, Španiji, Mehiki, na Japonskem,

legice povezali z različnimi panogami, npr. z medicino: iz kock izdelujejo proteze

# data[].attributes.body
Merilo je razmerje med povečano ali zmanjšano velikostjo in pravo velikostjo.

Če poskušaš z legicami predstaviti resničen predmet, je merilo zelo pomembno, če naj bo predmet prepoznaven in prepričljiv v svoji upodobitvi.

klasična figurica je velika 4 cm. Merilo je 1:42, kar pomeni, da je za višino odraslega človeka potrebno sestaviti 42 figuric eno na drugo.

# data[].attributes.body
Sestavljanje legic ti pomaga razumeti matematične probleme vse od seštevanja, odštevanja, množenja do ploščine in ulomkov.

# data[].attributes.body
V Guinessovi knjigi kar 6760 rekordov:

največji sej je Zemljevid sveta, skoraj 12.000 kock,

najvišji je Eifflov stolp s 149 centimetri in 10.000 kock,

največje plovilo iz Vojne zvezd, sestavljalo ga je 23 mojstrov, 17,336 ur in nekaj več kot 5 mio kock.

# data[].attributes.headline
Lego tovarne letno razpošiljajo ogromno količino plastike po celem svetu 🙄

# data[].attributes.subject
Lego tovarne letno razpošiljajo ogromno količino plastike po celem svetu 🙄

# data[].attributes.body
veliko sredstev vlagajo v razvoj novih, trajnostnih in okolju prijaznih materialov,

kocke so poskusili narediti iz koruze, alg in pšenice,

današnjo termoplastiko bi radi nadomestili do 2030 z bioepilenom, ki ga izdelujejo iz sladkornega trsa,

2020 so v svojih prodajalnah prepovedali plastične vrečke, od 2022 pa tudi že zamenjujejo plastične vrečke s papirnatimi v lego setih.

# data[].attributes.body
1932- Ole Kirk Kristiansen je odprl delavnico.

1939-Podjetje je dobilo ime LEGO.

1949-Prve plastične kocke.

1968-Odprl se je prvi legoland.

1969-Najmanjši je dobil Lego Duplo.

1978-Prve lego figurice.

1998-Prve robotske kocke Lego Mindstrom

2021-Prve lego kocke iz recikliranih plastenk

# data[].attributes.body
-LEGO kocke so igrača stoletja,

-spodbujajo k ustvarjalnosti in domišljiji,

-izvira iz besedne zveze >leg godt< kar v prevedenem pomenu pomeni dobra igra,

-LEGO v latinščini pomeni >sestavil sem<

# data[].attributes.attachment_link.readable_text
JOŽE PLEČNIK 150

(e-učna pot)
SEPTEMBER 2022

Pridi na sprehod po Plečnikovi Ljubljani (in pokukaj v njegovo hišo in življenje)

Težavnost: od 4. do 6. razreda ali od 7. do 9. razreda OŠ, izberi spodaj!
Predvideni čas reševanja: 15-25 min
Učni cilj: Spoznavamo Plečnikovo Ljubljano in velikega arhitekta, ki je prestolnico naredil prepoznavno, ob 150. obletnici njegovega rojstva
Avtorica učne poti: Sabina Tamše Kozovinc

*Slikovno gradivo v učni poti (kjer ni posebej navedeno): MGML, Shutterstock, Wikipedija.

4-6. razred 7-9. razred

LEGO - igrača stoletja

(e-učna pot)
SEPTEMBER 2023

Vstopi v barvito in raznoliko vesolje LEGO kock. "Leg godt" ("dobra igra")!

Težavnost: od 4. do 6. razreda ali od 7. do 9. razreda OŠ, izberi spodaj!
Predvideni čas reševanja: 15-25 min
Učni cilj: Spoznajmo zgodovino in osnove gradnje LEGO kock. Osnovni koncept: vse gre z vsem!
Avtorica učne poti: Sabina Tamše Kozovinc
Avtorica tiskane izdaje v reviji PIL: Irena Duša

Ilustracije: Matej de Cecco
Slikovno gradivo v učni poti: Lego, Shutterstock, Wikimedia Commons.

4-6. razred 7-9. razred

Lego kocke (ali majhne opeke 😉) so bržkone najbolj znan danski izvozni izdelek.

🧱👈 Lego kocke so nekaj tako vsakdanjega in vseprisotnega kot trgovina, semafor in šola. Znane so kot izredno kakovostne in spodbujajo ustvarjalnost, zato jih starši otrokom kupujejo, takoj ko so dovolj stari, da si jih znajo tlačiti v usta.

Kdaj so postale tako priljubljene in zakaj? :point_right:

"Ole Kirk Kristiansen je bil prepričan, da si otroci zaslužijo kar najbolj kakovostne igrače, narejene iz najboljših materialov. Ko se je njegov sin Godtfred Kirk Kristiansen nekoč pohvalil, da je podjetju prihranil denar, saj je lesene račke premazal samo z dvema plastema laka, ne pa s tremi, kot so to običajno počeli, ga je oče Ole primoral, da je pripeljal igrače nazaj in jih še enkrat premazal z lakom. Sin Godtfred je po tej lekciji iz lesa izdelal napise z motom podjetja "Samo najboljše je dovolj dobro" in jih obesil na stene v tovarno.
LE NAJBOLJŠE JE DOVOLJ DOBRO
LEGO so plastične kocke, ki so postale zelo priljubljene sredi 20. stoletja. Ustanovitelj kock je bil mizar Ole Kirk Kristiansen. Ime "LEGO " je ustvaril tako, da je vzel prvi dve črki danske besedne zveze LEg GOdt, kar pomeni "dobra igra".
👉 Šele veliko pozneje je nekdo ugotovil, da ime LEGO v latinščini pomeni "sestavil sem".

Časovnica
🔹 V mizarski delavnici v Billundu na Danskem je Ole Kirk Kristiansen leta 1932 začel izdelovati lesene igrače. Njegove lesene račke, ki jih lahko z vrvico vlečeš za sabo in ki na poteg odpirajo in zapirajo kljun, so danes pravi zbirateljski predmet.
🔹 Leta 1949 se pojavijo prve plastične lego kocke. Te so predhodniki legic, kot jih poznamo danes.
🔹 Lego kocko je leta 1958 patentiral Christiansenov sin Godtfred Kirk, ki je na čelu podjetja zamenjal očeta.
🔹 Leta 1968 se je odprl prvi Legoland v Billundu na Danskem.
🔹 Leta 1969 se pojavijo lego kocke za najmlajše: Lego Duplo.
🔹 Leta 1978 se pojavijo prve lego figurice.
🔹 Leta 1998 je leto prvih robotskih kock Lego Mindstorm.
🔹 Leta 2021 naredijo prve lego kocke iz recikliranih plastenk.

Poveži besedo z njenim opisom.
Kaj ne bi raje začeli na začetku? KNJIGA, KAJ SPLOH SI?
OSEBNA IZKAZNICA: KNJIGA

Ime: knjiga, zvezani listi iz papirja, pergamenta ali drugega materiala z informacijami.

Načini uporabe: branje (osnovno), podlaganje majavega pohištva (manj priporočljivo), kurjenje (sploh ne priporočljivo - v kombinaciji z zažigalnimi sredstvi).

Prva knjiga v slovenskem jeziku: Katekizem Primoža Trubarja.

Najbližji sorodnik: elektronska knjiga (nepapirna, besedilo je v digitalni obliki na voljo za branje na elektronskih napravah).

Praznik knjige: 23. april. (Na ta dan sta l. 1616 umrla angleški dramatik in pesnik William Shakespeare in španski romanopisec Miguel de Cervantes.)

Praznik knjig za otroke: 2. april, rojstni dan danskega pravljičarja Hansa Christiana Andersena.

Oglej si čudovito ilustracijo Marije Lucije Stupica iz pravljice Mala morska deklica.

NEVERJETNO VELIKO MOŽNOSTI SESTAVLJANJA
Prvi pravi sistem zamenljivih kock, ki jih lahko v neskončnost sestavljaš in razstavljaš, je leta 1955 razvil Olejev sin Godtfred. Njegov moto je bil: Več ko jih imaš, več se lahko igraš.

🧱 Godtfred je na list papirja narisal več rešitev, med katerimi so bili tudi čepki (na zgornji strani) in valjčki (na spodnji strani), ki jih poznamo danes. Spodnja stran je bila sprva votla, zaradi česar so bile kocke manj stabilne. Z valjčki pa so dosegli pravo moč spoja.

⚙ Sila spoja zagotavlja stabilnost in neskončne možnosti kombiniranja kock. Šest lego kock 2 x 4 se lahko sestavi v 915.103.765 kombinacij❗

❓ Da bi ugotovili, koliko kock 2 x 2 lahko zložiš v stolp, preden spodnja poči, so britanski inženirji opravili hidravlični preizkus, ki je pokazal, da posamezna kocka prenese maksimalno silo 4240 N (okrog 432 kilogramov). Ker je masa ene kocke 1,152 g, bi morali v stolp sestaviti 375.000 kock, preden bi spodnja počila.
⛰️ Tak stolp bi bil visok 3591 metrov, približno toliko kot Triglav, če bi nanj postavili še Šmarno goro.

👩🏼‍👨🏼‍👦🏼‍👦🏼 Oče in sin sta tako s skupnimi močmi poskrbela za kvaliteto in kvantiteto. Nasledil ju je Olejev vnuk Kjel, tega pa pravnuk Charles. Podjetje je tako v družinski lasti že štiri generacije.
Osebna izkaznica: LEGO kocka
Ime: Lego

Poklic: kocka

Rojena: v prejšnjem stoletju

Narodnost: danska

Sorodstvo: obsežno

Varnost: človeku nenevarna vrsta

Pohodnost: nepohodna

Po horoskopu: transformator

Hobiji: sestavljanje, podiranje

Starostna skupina: klasične za 4 leta +, duplo za starost od 1,5 leta do 5 let

Barva: vseh barv

Primerno za: otroke in odrasle

Namen: učenje z igro 👏

Širina Amazonke se spreminja. Njen izliv v Atlantski ocean doseže več 100 kilometrov širine.

Fotografija: Vitogustavo, CC BY-SA 4.0, via Wikimedia Commons
KAKO NASTANE LEGO KOCKA 🔎

🔵 Vsaka lego kocka se začne z drobnimi plastičnimi kroglicami, ki jih stroj za brizganje plastike najprej segreje na 232 ºC, da nastane gosto tekoče plastično testo. To maso stroj vbrizga v modele, kjer se kocke ohladijo in strdijo v 15 sekundah.
❗ Vsaka od njih se mora prilegati vsem drugim, tudi tistim prvim iz petdesetih let prejšnjega stoletja.
⚙️ Od modela lahko kocke odstopajo največ 10 do 20 milijonink metra. Ali veš, kako malo je to?
🫖 Predstavljaj si, da kuhaš vodo za čaj. Ko je voda zelo vroča, iz čajnika uhaja para (se ven kadi).
💧 No, ena kapljica v tej pari je 10 milijonink metra!

Zaradi takšne natančne izdelave se legice trdno pritrdijo in enostavno razstavijo, tisočkrat spet in spet in spet. Izdelava je tako natančna, da na vsak milijon kock pride le 18 kock z napako, ki jih morajo zavreči.🙏

Oglej si posnetek o izdelavi lego kock. Naj te ne moti, da so napisi v angleščini, iz posnetka je tudi brez napisov vidno, kako poteka proces.

(Če se posnetek ne prikaže samodejno, klikni tukaj.)

Izberi tri pravilne trditve.

Plastika je trpežen material, ki ga je mogoče oblikovati v skoraj vsako obliko in je lahko izdelana v številnih barvah. Obstaja okrog 50 glavnih vrst plastike, možnosti njene uporabe je ogromno. Ker je proizvodnja plastike dokaj preprosta, je hitro izrinila bolj tradicionalne materiale, kot sta les in kovina. Izvor besede je grška beseda "plastikos" - pomeni pa, kar je mogoče oblikovati, modelirati. Foto: Lego
LEGO MATERIAL - PLASTIČNO FANTASTIČNO?
Na začetku so lego kocke izdelovali iz celuloznega acetata (CA). CA je termoplastika, kar pomeni, da se ob segrevanju zmehča in ob ohlajanju strdi. Ta material se lepo sveti, omogoča veliko barv in je lahko tudi prosojen.

Ker pa barva s časom zbledi in se kocke rade deformirajo, je ta material v drugi polovici šestdesetih let postopno zamenjal akrilonitril butadien stiren (ABS). To je proti praskam odporna trda termoplastika, ki omogoča dober oprijem. Tako so kocke ABS že od leta 1963 naprej povsem enake kot današnje.

Poleg tega LEGO uporablja še vrsto materialov iz drugih plastičnih družin (zelo zmogljivi polistiren za osnovne plošče, polipropilen za miniaturne figurice in večino orožja v setih Bionicle, makril metakrilat za prosojne kocke, stiren-butilen-etilen-stiren za gume ...), a natančni recepti so strogo varovana skrivnost.🤫

Več podrobnosti o plastiki in njeni pridelavi lahko izveš na povezavi.

Bolečina, ko bos stopiš na lego kocko, je tako legendarna, da se je zasidrala v vicih in memih. Zgornji memo kaže, da je hoja po žerjavici sicer impresivna, hoja po legicah pa misija nemogoče.😁

UNIVERZALNI SISTEM
Legice so odlična igrača, ker so preproste in univerzalne.

💡 Vsako posamezno kocko lahko kombiniraš s katerokoli drugo in zgradiš, karkoli ti pade na pamet! (Edina omejitev je domišljija, s katero pa nas je mati narava različno obdarila.😜)

👾🚆 Nekateri imajo raje velike škatle pomešanih legic, drugi pa uživajo v "setih", tematskih kompletih, ki imajo vse: od dinozavrov, vesolja, robotov, piratov do arhitekture, avtomobilov, Vikingov in vlakov.

Podjetje Lego ima svojo ekipo več kot 100 razvijalcev v Billundu in manjše oblikovalske ekipe v Združenem kraljestvu, Španiji, Mehiki in na Japonskem, ki skrbijo za to, da združujejo različne osnovne dele v osupljive nove tematske sete kock.
Lego kocke tudi združujejo z vedno novimi panogami.
⚕️ Povezali so jih z medicino: iz kock izdelujejo proteze ali z njimi pomagajo osebam z avtizmom
🌌 Z astrofiziko; z njihovo pomočjo preučujejo razmere v mikrotežnosti, legice so priljubljene tudi med učitelji, ki z njimi navdušujejo učence za naravoslovne predmete.
🍿 Z zabavno industrijo: legice so dobile svoje zabaviščne parke, filme, knjige, obleke, družabne in računalniške igre.

Mesta poveži z njihovo državo.

Iz osnovnih gradnikov je s pomočjo domišljije mogoče zgraditi marsikaj. Zato ni čudno, da so lego kocke tako priljubljene, da imajo celo svoj dan: mednarodni dan legic je vsako leto 28. januarja. Na ta dan je Godtfred Kirk Kristiansen leta 1958 prijavil patent za originalno LEGO kocko.
DUPLO za "tamale"
Kocke, ki so namenjene najmanjšim, so dobesedno "duplo" - dvakrat višje, širše in daljše od navadnih lego kock. (Beseda duplo izhaja iz latinščine: latinsko duplus pomeni dvojno.) Takšne so zato, ker zelo majhni otroci svet še vedno raziskujejo z usti, duplo lego kocka pa je prevelika, da bi se lahko z njo zadušili.

Kocke duplo so namenjene otrokom od 18 mesecev do štirih let. Seveda pa so združljive s tistimi za malo večje. Mimogrede, Lego svoje kocke oglašuje kot primerne za starost od 4 do 99 let. (A ko bomo 100 let stari, se pa ne smemo več igrati z njimi?😏)

Lego kocke so sicer nastale zato, da otroci iz njih sestavijo, kar jim narekuje domišljija. Zato so osnovni seti, ki imajo veliko gradnikov in manj dodatkov, bolj priporočljivi. In včasih ljudje, ko odrastejo, postanejo pravi umetniki, ki ustvarjajo z legicami.
👀 To prikazuje tudi posnetek na povezavi, oglej si ga.

LEGO Technic traktor je zgodnji primerek izdelka Technik linije iz leta 1981. Fotografija: Ranveig CC BY-SA 3.0, via Wikimedia Commons
LEGO TECHNIC
Lego Technic se že od leta 1977 posveča mehaniki, strojem in avtomobilom. Na začetku so bili predstavljeni viličar, traktor, helikopter, gokart in premični žerjav.

Ta linija izdelkov je popeljala LEGO v povsem nov svet. Predstavila je tudi povsem nove elemente pri gradnji: tu so osi, nosilci, zobniki, kolesa, čepki in priključki, pa tudi funkcionalni motorji, zobniki in pnevmatike ...

Lego Technic je zato drugačen in bolj zahteven (tudi dražji!) ter omogoča ustvarjanje kompleksnejših modelov.

Bionicle je posebna veja Lego Technic, ki se je pojavila leta 2001. Kmalu je postala najuspešnejši izdelek podjetja. Sestavljivi, ljudem podobni kiber roboti z zamenljivimi rokami in opremo, maskami in orožjem so navdušili zbiralce. Ko se je leta 2010 evforija polegla, so linijo ukinili in zdaj na trg pošiljajo samo še priložnostne sete.

V nasprotju s prejšnjimi temami je Lego Bionicle spremljala izvirna zgodba, ki prikazuje podvige junaških biomehanskih bitij, katerih naloga je ohranjati mir v svojem vesolju. Uspeh Bionicle je spodbudil naslednje Lego teme k uporabi podobnih metod pripovedovanja zgodb.

Oglej si posnetek - eno od predstavitev Lego Bionicle zgodb.

(Če se posnetek ne prikaže samodejno, klikni tukaj.)

Kocke Mindstorms uporabljajo tudi odrasli. Kolumbijski oblikovalec
Carlos Arturo Torres Tovar je ustvaril prostetično roko z imenom IKO. Zanjo si lahko otroci sestavijo svoje nastavke in jih pritrdijo na protezo z mioelektričnimi senzorji, ki zaznajo premike mišic in se nanje odzivajo. (Vau, čestitke!) Foto: © Carlos Arturo Torres
LEGO MINDSTORMS
Leta 1999 se pojavijo inteligentne lego kocke, ki jih je mogoče programirati in iz njih sestaviti različne robote. Stvar je tako priljubljena, da po svetu organizirajo številna tekmovanja z lego robotskimi seti.

V starosti od 9 do 16 let se lahko udeležite tekmovanja First Lego League (FLL), ki ga v Sloveniji organizira zavod za promocijo znanja Super Glavce.

Oglej si posnetek izpred nekaj let, kjer so v sklopu FLL ustvarili vesoljski slinček.

(Če se posnetek ne prikaže samodejno, klikni tukaj.)

FLL ima tudi zelo natančno opisano, kaj so njihove vrednote. In te so res takšne, da jih lahko tudi vsak izmed nas vzame za svoje.

Brajica je pisava, ki omogoča pretvorbo pisane besede v tipno obliko. Na sliki je slovenska brajeva abeceda: šest izbočenih pik, razporejenih v dveh stolpcih po tri pike, predstavlja eno brajevo celico pri klasični šesttočkovni brajici. Ta pisava pomeni enega večjih izumov v zgodovini človeštva, saj so slepi končno lahko sami pisali in brali.
LEGO KOCKE Z BRAJICO
Podjetje Lego veliko vlaga v razvoj različnih materialov, iger in drugih inovacij.

⌨ Razvijalci so se ukvarjali tudi s pomočjo slepim in slabovidnim: zdaj so na trgu na voljo nove legice z brajico, namenjene kot pomoč pri branju otrokom z okvaro vida.
🀠 Legice imajo čepke narejene tako, da ustrezajo številki ali črki v brajici, pod njimi pa je natisnjena še običajna številka ali črka. Starši in sorojenci se tako lahko skupaj igrajo in ob tem učijo.

Braillova pisava ali brajica nosi ime po Louisu Braillu, izumitelju pisave za slepe iz 19. stoletja. Kdo je bil Braill in kako je videti brajica, si oglej v posnetku.

(Če se posnetek ne prikaže samodejno, klikni tukaj.)

Tudi na povezavi strani Centra IRIS (Centra za izobraževanje, rehabilitacijo, inkluzijo in svetovanje za slepe in slabovidne Ljubljana) lahko izveš več o brajici.

Na levi si oglej zapis v brajici in ga razvozlaj ter vpiši spodaj v odgovor. Pomagaj si s preglednico SLOVENSKA BRAJEVA ABECEDA levo zgoraj ali na strani Centra IRIS, od koder je tudi ta naloga.

Leta 2011 so na krovu sonde Juno proti Jupitru poletele tri Lego figurice, največji planet Osončja pa so dosegle leta 2016. Tri mini figurice na [https://sl.wikipedia.org/wiki/Juno_(vesoljsko_plovilo) sondi Juno] predstavljajo rimskega boga [https://sl.wikipedia.org/wiki/Jupiter_(mitologija) Jupitra] in njegovo ženo [https://sl.wikipedia.org/wiki/Junona Juno], družbo jima dela italijanski astronom Galileo Galilej. Ta je leta 1610 (!) s pomočjo svojega teleskopa odkril štiri Jupitrove lune, ki so krožile okoli Jupitra, kar je bil močan dokaz za teorijo Nikolaja Kopernika. Kopernik je trdil, da Zemlja ni središča vesolja, ampak se vrti okrog Sonca. Ta sistem se imenuje [https://fran.si/iskanje?View=1&Query=heliocentrizem heliocentrični], saj je središče Osončja Sonce (in ne Zemlja, kot je prej veljalo). Foto: NASA/JPL-Caltech/KSC
LEGO V VESOLJU
Lego združuje tudi ljudi (ne le kock😉). Po vsem svetu obstajajo skupine lego navdušencev - amaterjev. Med njimi je veliko odraslih, ki se identificirajo kot AFOL ( adult fan of L ego ali odrasli ljubitelj lego kock).

Ena od takšnih skupin je Bricks in Space (kocke v vesolju), najraje pa sestavljajo replike (manjše kopije) vesoljskih teleskopov in plovil iz lego kock.

Tudi podjetje Lego se spogleduje z vesoljem, poleg seta za izdelavo Mednarodne vesoljske postaje so leta 2011 kocke na postajo tudi zares poslali.
NASA (ameriška vesoljska agencija) in LEGO sta dolgoletna partnerja, ki spodbujata otroške želje po raziskovanju vesolja ter za področja STEM. STEM je kratica v angleškem jeziku, ki pomeni Science, Technology, Engineering, and M athematics, torej znanost, tehnologija, inženiring in matematične discipline.

Skupina Lego pogosto sodeluje tako z evropsko (ESA) kot ameriško vesoljsko agencijo.

Pomagaj si s povezavo in ugotovi, kdo je prvič uporabil teleskop za opazovanje nočnega neba.

Po vsem svetu je okrog 800 Lego
trgovin. V Sloveniji jo imamo od leta 2016.

KO BOM VELIK/A, BOM LEGO MASTER!
Če po kakšnem naključju ne veš, tudi sestavljanje legic je čisto zaresen poklic. Ki seveda zahteva veliko treninga in poznavanje tehnike gradnje.

Profesionalni lego sestavljavci - Lego Master ali lego mojster/mojstrica - postavljajo ogromne skulpture v zabaviščnih Lego parkih in na različnih prireditvah, na primer na otvoritvah Lego trgovin.

Najbolj iskani so profesionalni sestavljavci s certifikatom podjetja Lego, teh naj bi bilo trenutno na vsem svetu le malo več kot 10. (Koliko natančno, je očitno skrbno varovana skrivnost.🤫)

🔥 Lego mojstri imajo tudi svoj mednarodni resničnostni šov, v katerem ekipe tekmujejo v gradnji zapletenih projektov. Tako kot tekmovanja "XY ima talent" so si tudi tega izmislili Britanci, danes pa ga organizirajo tudi v ZDA in drugih državah.
👉 Resnici na ljubo je treba povedati, da ti mojstri tekmovalci ne postanejo resnični Lego mojstri, zagotovo pa je to lahko precej zabaven hobi.

Pri nas imamo drugačno tekmovanje Lego Masters, namenjeno dijakom srednjih šol. Ti morajo s pomočjo kompletov Lego Mindstorms sestaviti avtonomni mobilni sistem, ki lahko s pomočjo vgrajenih algoritmov vodenja samostojno opravi določeno nalogo. Šteje tudi čas, ki ga za to potrebuje.

Vseh linij in tem podjetja Lego je preprosto preveč, zato jih omenimo le nekaj: Lego Architecture v kocke spreminja znamenito arhitekturo (npr. Tadž Mahal, piramido v Gizi ali Kip svobode), z Lego City lahko že od leta 1973 v lastni sobi postavimo celo mesto, Lego Creator je namenjen odraslim, Lego Friends je bil narejen posebej za deklice, Lego Education pa za uporabo v šolah. Ogromno linij je v povezavi z spešnimi televizijskimi in filmskimi serijami, računalniškimi igricami, med njimi so Minecraft, Harry Potter, Star Wars, Ninjago, Batman, Avatar, Pirati s Karibov ...

LEGO FILM
Leta 2014 so pri Legu naredili tudi svoj prvi film: prvi Lego film ( The LEGO Movie) je računalniška animacija, v kateri nastopajo Lego figurice in je seveda vse narejeno iz lego kock. Bil je zelo uspešen (in donosen), zato so mu sledili še Lego Batman film, Lego Ninjago film in Lego film 2.

🔸 Če bi želeli poustvariti Lego film, bi potrebovali več kot 15 milijonov lego kock za izdelavo celotne scenografije, likov in rekvizitov v filmu.
🔸 Seveda pa za film niso uporabljali pravih lego kock: uporabili so Lego programsko opremo, ki je omogočala gradnjo modelov z virtualnimi lego kockami.
🔸 Program omogoča digitalno načrtovanje, gradnjo in ustvarjanje in si ga lahko ogledaš na tej povezavi: BrickLink Studio.

Oglej si napovednik (slovenski podnapisi) za Lego film.

(Če se posnetek ne prikaže samodejno, klikni tukaj.)

Filmi so lahko igrani, dokumentarni ali animirani.

V Legolandih ponujajo vrtiljake, vožnje z vlakci, hotele, vodne parke in seveda skulpture iz legic.

LEGOLANDIJA
🎆 V Billundu na Danskem, domu legic, je doma tudi prva Legolandija, odprta leta
1968.
🎇 Danes je zabaviščnih parkov z lego tematiko veliko: v Evropi so še v Windsorju v Veliki Britaniji, v Günzburgu v Nemčiji in v Gardalandu v Italiji.
🎇 Seveda so tudi v ZDA, pa na Japonskem, v Maleziji, Združenih arabskih emiratih in Južni Koreji.

🗽Za te parke je značilno, da so tam vedno gigantske skulpture iz lego kock. Lego navdušenci lahko obiščejo še Lego raziskovalne centre (najbližji je v Berlinu) in Lego hišo v Billundu.

Danska ima sicer tudi najstarejši zabaviščni park na svetu, ki je povrh vsega še brezplačen! 🎢 Bakken ali Dyrehavsbakken, kot se uradno imenuje, je bil ustanovljen leta 1583 in je že stoletja priljubljen med prebivalci Københavna.
🌳 Ponuja mešanico zabaviščnega parka, restavracij in barov, poseben pa je zato, ker stoji sredi neokrnjene narave - v enem najlepših danskih gozdov.
𓆱🦌 Dyrehaven, kar dobesedno pomeni "park jelenov", je bil leta 2015 priznan za Unescovo svetovno dediščino kot del naravne pokrajine, ki jo je nekoč za lov uporabljala danska kraljeva družina. Znan je po več kot 2000 prostoživečih jelenih, ki živijo v parku.
❤️ In kar ni nepomebno: tudi zabaviščni park se mora ohranjati v čim bolj pristni obliki, zato tam ni neonskih luči in velikih restavracij s tipičnimi izveski, pač pa se mora njegov videz čim bolj vklopiti v pokrajino.

Pomagaj si s povezavo in odgovori.

Skupina Lego se trudi biti prijazna do okolja: njihove tovarne reciklirajo kar 99 % odpadne plastike iz proizvodnje. Žal pa je ob 36 milijardah kock na
leto (1140 na sekundo!) težko mižati pred količino plastike, izdelane v njihovih tovarnah in razposlane po vsem svetu.
VAROVANJE OKOLJA
Skupina Lego že od leta 2015 preizkuša in razvija nove, bolj trajnostne in okolju prijazne materiale.

🔎 Preizkusili so že več kot 250 vrst termoplastike in na stotine drugih, kocke so poskusili izdelovati iz koruze, alg in pšenice. Zmagovalca še ni, a pri Legu so odločeni, da bodo današnjo termoplastiko zamenjali najkasneje do leta 2030.

🎋 Leta 2018 so začeli izdelovati prve kocke iz biopolietilena, pridobljenega v glavnem iz sladkornega trsa. Ta material je mehek, upogljiv in trpežen in ga trenutno uporabljajo predvsem za rastlinske lego elemente (listki, drevesa, rože).

🗳️ Leta 2020 so v prodajalnah prepovedali plastične vrečke, ki jih pospešeno menjajo s papirjem tudi v setih.

"Upam, da boš stopil/a na legico" je moderna različica kletvice "naj ti krava crkne". Salacnib Molina (na instagramu znan kot barefoot_nightingale, torej bosonogi slavček) je postavil rekord, saj je po legicah prehodil kar 8898,9 metra. (Av!)

REKORDI

Ljudje prej ko slej na vsakem področju postanemo tekmovalni in začnemo postavljati rekorde. Legice niso nobena izjema. Tako je bilo, ko smo nazadnje preverjali, v Guinessovi knjigi kar 6760 rekordov, povezanih z lego kockami.

🗺️ Največji set je Zemljevid sveta z 11.695 kockami.

🗼 Najvišji je Eifflov stolp s 149 centimetri in 10.000 kockami.

🤖 Največja skulptura iz legic je plovilo X-Wing iz Vojne zvezd v naravni velikosti. Leta 2013 ga je v mestu Kladno na Češkem sestavilo 23 mojstrov. Zanj so porabili 17.336 ur in 5.335.200 kock!

In seveda ves čas nastajajo razni novi rekordi. Nekateri med njimi so zelo koristni.

Oglej si posnetek. Naj te ne moti, da so napisi v angleščini, iz posnetka je tudi brez napisov vidno, kaj si je mladenič na posnetku izdelal.

(Če se posnetek ne prikaže samodejno, klikni tukaj.)

💡 David Aguilar se je rodil brez enega uda, ki si ga je potem s pomočjo legic izdelal sam in z njim postavil Guinnessov rekord.

Najboljša (matematična) lastnost legic je, da združujejo geometrijo in aritmetiko. In da sploh ni treba najprej razumeti matematike, da lahko sestaviš kocke! Ravno obratno - sestavljanje kock ti lahko pomaga razumeti matematične probleme, vse od seštevanja in odštevanja do ploščine, obsega, koordinatnega sistema in ulomkov.

LEGO IN MATEMATIKA

Legice so načrtovane tako, da ponujajo kar največ možnosti kombiniranja in sestavljanja.

🔢 Osnovna elementa sta kocka in ploščica. Tri ploščice dosegajo višino ene kocke (klasična lego kocka je visoka 9,6 mm, širina in globina kocke z enim čepkom pa je enaka 8 mm).
🔢 Kocke lahko kombiniraš v razmerju 5 : 2 (višina petih ploščic je enaka širini dveh čepkov) ali 6 : 5 (višina petih kock je enaka širini šestih čepkov).
🔢 In zakaj kombinirati višino in širino? Da ne gradiš samo navzgor, ampak tudi navzven, seveda. Lego kocke lahko namreč sestavljaš pod kotom 0° ali 90°.

Merilo in razmerje
Pri pomanjšavah (in povečavah) si pomagamo z merilom. Klasična lego mini figurica (brez las, pokrival ipd.) je velika 4 cm (višina 4 klasičnih kock).
👷 Merilo lego mini figurice, ki pomeni velikost mini figurice glede na človeka, je približno 1 : 42. To pomeni, da je za višino povprečnega človeka treba postaviti 42 mini figuric drugo na drugo.
1 : 42 približno ustreza merilu, ki ga dobimo pri povprečni človeški višini 170 cm.
📏 Glede na svojo višino so mini figurice precej široke v primerjavi s povprečnim človekom. Če pomnožimo širino mini figurice z rokami ob strani (približno 2,56 cm) z 42, bi bila mini figurica kot človek široka več kot meter.
🎯 Lego je tu naredil kompromis: če bi mini figurice sledile resnični povprečni človeški zgradbi, bi se pojavile težave, npr. velika krhkost mini figuric (kar je problematično za manjše otroke), lomljenje mehanizmov in težavno sestavljanje (stopalo mini figurice bi bilo manjše od čepka na kocki) ...

Odlično opravljeno, "dobra igra"! 🙌

LEGO IZZIV
Začni graditi! Iz LEGO kock sestavi most, ki bo močan in bo pomagal prebivalcem priti čez deročo reko. Fotografije mostu pošlji po navadni pošti do 6. 10. 2023 na naslov Uredništvo Vesele šole, Slovenska 29, Ljubljana ali po e-pošti na vesela.sola@mladinska-knjiga.si. Avtorja najboljših mostov po izbiri uredništva bosta prejela knjigoGora odmevov in komplet za mlade znanstvenike Čarobni pesek. Imeni zmagovalcev bomo objavili na veselasola.net pod zavihkom Za mulce v sedmih dneh po datumu oddaje prispevkov.

Sicer pa lahko tudi z rešeno učno potjo prideš do lepe knjižne nagrade.:green_book: Seveda pa nam moraš prej zaupati svoje podatke. :smiley:

* obvezen podatek

Ponovno od začetka

# data[].attributes.attachment_link.description
JOŽE PLEČNIK 150 (e-učna pot) SEPTEMBER 2022 Pridi na sprehod po Plečnikovi Ljubljani (in pokukaj v njegovo hišo in življenje) Težavnost: od 4. do 6. razreda ali od 7. do 9. razreda OŠ, izberi spodaj! Predvideni čas reševanja: 15-25 min Učni cilj: Spoznavamo Plečnikovo Ljubljano in velikega arhitekta, ki je prestolnico naredil prepoznavno, ob 150.

# data[].attributes.attachment_link.readable_text
Ilustracija: Matej de Cecco
Lego: Igrača stoletja Lego kocke so nekaj tako vsakdanjega in vseprisotnega kot trgovina, semafor in šola. So del našega življenja in razlog, da vsak starš za svojega otroka vsaj enkrat reče: "Glej to, arhitekt, arhitektka bo!" Pustimo ob strani malenkost, da arhitekti v gradbeništvu spadajo med redke vrste in je slabše plačanih delavcev veliko več. Starši pač v svojih otrocih vedno vidijo najboljše in si želijo, da bi bili uspešni in srečni. Zato jim tudi kupujejo lego kocke, takoj ko so dovolj stari, da si jih znajo tlačiti v usta.
Čeprav majhni otroci kock še ne znajo zlagati, že zelo kmalu namreč razumejo njihov osnovni koncept: vse gre z vsem (pa magari v usta). Nekako tako je razmišljal tudi "oče lego kock" Ole Kirk Kristiansen, ko je med prvo in drugo svetovno vojno v kraju Billund na Danskem začel izdelovati lesene igrače. Svojemu podjetju je dal ime LEGO, po leg godt, kar po dansko pomeni dobra igra. Kmalu se je začel igrati tudi s plastiko, bolj za hec, saj so bili v njegovem času ljudje precej fini in se jim je zdelo, da je les daleč boljši od umetnih materialov. A čas jih je kar hitro povozil, kot se reče, in po drugi svetovni vojni so lesene igrače svoje mesto večinoma odstopile plastičnim, enostavnim in poceni igračam. Trend se v zadnjem času sicer spet obrača, vračamo se k naravi in naravnim materialom, le lego kocke definitivno ne grejo nikamor.

Več o Lego se lahko naučiš v novi učni poti Vesele šole na tej povezavi: http://ucnepoti.veselasola.net/

# data[].attributes.attachment_link.description
Lego: Igrača stoletja Lego kocke so nekaj tako vsakdanjega in vseprisotnega kot trgovina, semafor in šola. So del našega življenja in razlog, ...